b"\n_START_ARTICLE_\nKahta\n_START_SECTION_\nHist\xc3\xb2ria\n_START_PARAGRAPH_\nKahta t\xc3\xa9 una fortalesa en ru\xc3\xafnes que ha estat identificada com l'antiga Ars\xc3\xa0nia, Arsanea o Arsaneia, a l'antiga Commagena. _NEWLINE_El nom Kahta (en algunes fonts en angl\xc3\xa8s Kakhta) no va apar\xc3\xa8ixer almenys fins al segle XII. Fou una fortalesa secund\xc3\xa0ria que no es va desenvolupar fins al segle\xc2\xa0xi amb l'emigraci\xc3\xb3 arm\xc3\xa8nia i dels turcmans; fou conquerida temporalment pel comtes d'Edessa. Aleshores tenia proper el monestir de Mar Barsawma, una de les principals resid\xc3\xa8ncies monofisites (jacobites) cristianes._NEWLINE_El 1150 va passar del comtat d'Edessa a l'emir ort\xc3\xbaquida Kara Arslan d'Hisn Kayfa i de Khartpert (1144-1174) i despr\xc3\xa9s al seu fill Nur al-Din Muhammad d'Hisn Kayfa i de Khartpert (1174-1185) d'Amida (1183-1185), Kutb al-Din Sukman II d'Hisn Kayfa i Amida (1185-1200), Nasir al-Din Mahmud d'Hisn Kayfa i Amida (1200-1222) i Rukn al-Dun Mawdud d'Hisn Kayfa i Amida (1222-1232); pass\xc3\xa0 durant el govern d'aquest a mans del selj\xc3\xbacides de Rum (1226). El 1280 fou ocupada pel sold\xc3\xa0 mameluc Qal\xc3\xa0wun, que la va refor\xc3\xa7ar i restaurar (obres acabades pel seu fill An-N\xc3\xa0ssir Muh\xc3\xa0mmad)._NEWLINE_Els mamelucs al segle XV la van disputar amb els Aq qoyunlu. Els otomans se'n va apoderar el 1516."